Пловдив (община)
Община Пловдив се намира в Южна България и е една от съставните общини на област Пловдив.

География

Географско положение, граници, големина 
Общината е разположена в централната част на област Пловдив. С площта си от 101,981 km2 заема 14-о място сред 18-те общините на областта, което съставлява 1,7% от територията на областта. Границите ѝ са следните:
 на северозапад, север и североизток – община Марица;
 на югоизток, юг и югозапад – община Родопи.

Природни ресурси 
Релефът на общината е предимно равнинен, като територията ѝ попада в пределите на Горнотракийската низина. Около 80% от площта ѝ се пада на урбанизираната територия, а останалите около 20% са земеделски земи. В града се издигат 4 хълма (тепета) – Джендем тепе (Хълм на младежта, 285,5 m, най-високата точка на града и общината), Бунарджика (Хълм на освободителите), Сахат тепе и Трихълмието (на него е разположен старият град и е съставен от три свързани помежду си тепета). Най-ниската точка на общината – 149 m н.в. се намира в най-източната ѝ част, в коритото на река Марица.

От запад на изток, в т.ч. през центъра на града, на протежение от около 14 km протича част от средното течение на река Марица. На територията на общината в нея се вливат два по-големи притока: Първенецка река (десен) и Пясъчник (ляв).

Население

Етнически състав (2011) 
Численост и дял на етническите групи според преброяването на населението през 2011 г.:

Населени места 
Единственото населено място в общината е град Пловдив, в който живеят 319 612 жители по данни от преброяването на НСИ от 7 септември 2021 г.

Административно-териториални промени 
 МЗ № 2820/обн.14.08.1934 г. – преименува с. Мечкюр на с. Прослав;
 Указ № 829/обн. 29.08.1969 г. – заличава селата Коматево и Прослав и ги присъединява като квартали на гр. Пловдив;
 Указ № 3182/обн. 17.11.1987 г. – отделя всички населени места (с изключение на с. Цалапица) и техните землища разположени северно от река Марица от Община Пловдив и образува Община Марица с административен център гр. Пловдив.
 – отделя всички населени места и техните землища разположени южно от река Марица (в т.ч и с. Цалапица, северно от реката) от Община Пловдив и образува Община Родопи с административен център гр. Пловдив.

Общинска администрация 
Изборните длъжности в структурата на община Пловдив са кмет на общината, кмет на район и общински съветник. Общинският съвет, състоящ се от 51 общински съветници, олицетворява нормотворческата власт в града и се избира по пропорционална система чрез партийни листи. Общинската администрация е обособена в 17 дирекции, 5 отдела и 1 сектор.

Районни администрации 
Общината е съставена от 6 района:
 Район Централен
 Район Източен
 Район Западен
 Район Северен
 Район Южен
 Район Тракия

Кметовете на районите се назначават от общинския кмет след одобряване от Общинския съвет. Подпомагат се от съответните 6 районни администрации. Кметът на община Пловдив заедно с 6-те районни кметове представляват местната изпълнителна власт.

Общински организации и предприятия 
 Пловдивска общинска агенция за приватизация
 Общинско предприятие „Градини и паркове“
 Общинско предприятие „Траурни дейности“
 Общинско предприятие „Радостни обреди“
 Общинско предприятие „Чистота“
 Общинско предприятие „Общинска охрана“
 Общинско предприятие „Жилфонд“
 Общинско предприятие „Организация и контрол на транспорта“
 Общинско предприятие „Дезинфекционна станция“
 Общинско предприятие „Зооветеринарен комплекс“Общинско предприятие
 Общинско предприятие „Паркиране и репатриране“
 Общинско предприятие „Европейски политики и сътрудничество“
 Общинско предприятие „Общински пазари“
 Общинско предприятие „Туризъм“

Транспорт 
През територията на общината преминават четири участъка от Железопътната мрежа на България с обща дължина 29,6 km.
 в южната част, от запад на изток, участък от 11,4 km трасето на жп линията София – Пловдив – Свиленград;
 в източната част, от юг на север, участък от 7,3 km трасето на жп линията Пловдив – Стара Загора – Зимница;
 в централната част, от юг на север участък от 8,3 km от трасето на жп линията Пловдив – Долна махала – Карлово;
 в северозападната част, от югоизток на северозапад участък от 2,6 km от трасето на жп линията Пловдив – Панагюрище.

През общината преминават частично 6 пътя от Републиканската пътна мрежа на България с обща дължина 34,5 km:
 участък от 16,8 km от Републикански път I-8 (от km 221,9 до km 238,7);
 последният участък от 5,2 km от Републикански път II-56 (от km 94,9 до km 100,1);
 последният участък от 4,1 km от Републикански път II-64 (от km 50,4 до km 54,5);
 началният участък от 7,7 km от Републикански път II-86 (от km 0 до km 7,7);
 началният участък от 0,7 km от Републикански път III-862 (от km 0 до km 0,7);
 началният участък от 0,9 km от Републикански път III-8602 (от km 0 до km 0,9).

Топографска карта

Вижте също 
 Община Марица
 Община Родопи

Бележки

Източници

Външни препратки 
 Официален уебсайт на община Пловдив